බොහෝ දෙනකු පුර පක්ෂයේදි සූනියම් දේවතාවුන් වහන්සේගෙන් නොයෙක් දේවල් සඳහා භාර හාර වෙන්න පැමිණෙනවා. බොහෝ දෙනෙකුට ඒවා හරි ගිහින් තිබෙනවා. ඔවුන් ඇවිත් අපිත් සමඟ ඒ විස්තර ප්‍රකාශ කරන කොට ඒ එහෙම දේවල් නැතුවත් නෙමෙයි විශ්වාසත් නැතිනම් එන්නේ නැහැනේ. සූනියම් දෙවියන් මෙතනට වැඩම කළේ කොහොමද? අපේ විසුද්ධාරාම නායක හාමුදුරුවෝ කබලෑව කියන ප්‍රදේශයේ සූනියම් දෙවියන්ගේ ප්‍රධාන භූමිය ඒක. එතනදී ජීවම් කරලා බන්ධනය කරගෙන තිබෙනවා. පස්සේ මේ ස්ථානයේ උන්වහන්සේ පිළිමයක් හදලා අවශ්‍ය යාතිකා පුද සත්කාර ලබාදීලා තමයි සූනියම් දෙවියන්ගෙන් වැඩ ගන්න පටන්ගෙන තිබෙන්නේ. අදටත් ඒ පිළිමය තිබෙනවා. හැබැයි එය කාටවත් පෙන්නන්නේ නැහැ. අපි උන්වහන්සේ වෙනුවෙන් පුදපූජා තවමත් ඒ ආකාරයෙන්ම පවත්වනවා. සෑම වසරකම පෙරහරක් පැවැත්වෙනවා. නමුත් ඒ පෙරහැරේදීවත් ඒ පිළිමය වඩම්මන්නේ නැහැ. ඒකට විශේෂවූ පිළියමක් තමයි වඩම්මන්නේ. ඒ පිළිමය සූනියම් දෙවියන්ගේ දේවත්වය හා යක්ෂාවේශය පිළිබිඹු වන අවස්ථා 2ම නිරූපණය වන පිළිමයක්.
පෙරහර පවත්වන්නේ වසර කීයකට වරක්ද?
සෑම වසරකම